તમે જ્યારે વૉટ્સૅઍપ બિઝનેસમાં સાઇન અપ કરશો, ત્યારે તમને તમારો વેપાર પસંદ કરવાની શ્રેણી મળશે જેમ કે વસ્ત્રો, મનોરંજન, નાણાં ધીરધાર અને બૅન્કિંગ, જાહેર અને સરકારી સેવાઓ વગેરે. આ તો ઠીક, પણ વ્યસ્ત વેપારીઓ-ઉદ્યોગપતિઓને ગમે તેવી એક સુવિધા એ છે કે જો તમે વેપારધંધાથી પરવારી ઘરે કુટુંબ સાથે સમય ગુજારતા હો અને ગ્રાહક વૉટ્સએપ બિઝનેસ મારફતે તમારો સંપર્ક કરે તો તેમાં સ્વયંભૂ પ્રતિભાવ આપી શકાશે જેને ‘અવે મેસેજિસ’ કહે છે. આનાથી તમારા ગ્રાહકોને તરત જ જાણ થશે કે તમે અત્યારે વેપારધંધા પર નથી. આ ‘અવે મેસેજિસ’નો સમય પણ તમે ગોઠવી શકો છો. એટલે કે, કોઈ દિવસે તમારે નિર્ધારિત સમય કરતાં વહેલું નીકળવું પડે તેમ હોય તો તમે આ મેસેજોનો સમય વહેલો ગોઠવી દો, જેથી જો નિર્ધારિત સમયમાં પણ ગ્રાહક તમારો સંપર્ક કરે તો તેને ખ્યાલ આવે કે તમે તે સમયે ઉપલબ્ધ નથી.